CELEX: 22012D0136
Language: mt
Date: 2012-07-13 00:00:00
Title: Deċiżjoni tal-Kumitat Konġunt taż-ŻEE Nru 136/2012 tat- 13 ta’ Lulju 2012 li temenda l-Anness XX (Ambjent) ta’ mal-Ftehim dwar iż-ŻEE

8.11.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 309/17
               
            DEĊIŻJONI TAL-KUMITAT KONĠUNT TAŻ-ŻEE
      Nru 136/2012
      tat-13 ta’ Lulju 2012
      li temenda l-Anness XX (Ambjent) ta’ mal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn ’il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX ta’ mal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 117/2012 tal-15 ta’ Ġunju 2012 (1).
               
            
                  (2)
               
               
                  Ir-Regolament (KE) Nru 1221/2009 tal-Parlament Ewropew u tal-Kunsill tal-25 ta’ Novembru 2009 dwar il-parteċipazzjoni volontarja ta’ organizzazzjonijiet fi skema Komunitarja ta’ ġestjoni u verifika ambjentali (EMAS) li jħassar ir-Regolament (KE) Nru 761/2001 u d-Deċiżjonijiet tal-Kummissjoni 2001/681/KE u 2006/193/KE (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru 1221/2009 iħassar ir-Regolament (KE) Nru 761/2001 tal-Parlament Ewropew u tal-Kunsill (3), id-Deċiżjonijiet tal-Kummissjoni 2001/681/KE (4) u 2006/193/KE (5), li huma inkorporati fil-Ftehim u li konsegwentement għandhom jiġu rrevokati skont il-Ftehim,
               
            ADOTTA DIN ID-DEĊIŻJONI:
      Artikolu 1
      L-Anness XX ta’ mal-Ftehim jiġi emendat kif ġej:
      
                  1.
               
               
                  It-test tal-punt 1ea (ir-Regolament (KE) Nru 761/2001 tal-Parlament Ewropew u tal-Kunsill) għandu jiġi mibdul b’dan li ġej:
                  “32009 R 1221: Ir-Regolament (KE) Nru 1221/2009 tal-Parlament Ewropew u tal-Kunsill tal-25 ta’ Novembru 2009 dwar il-parteċipazzjoni volontarja ta’ organizzazzjonijiet fi skema Komunitarja ta’ ġestjoni u verifika ambjentali (EMAS) li jħassar ir-Regolament (KE) Nru 761/2001 u d-Deċiżjonijiet tal-Kummissjoni 2001/681/KE u 2006/193/KE (ĠU L 342, 22.12.2009, p. 1).”
               
            
                  2.
               
               
                  It-test tal-punti 1eaa (id-Deċiżjoni tal-Kummissjoni 2001/681/KE) u 1eab (id-Deċiżjoni tal-Kummissjoni 2006/193/KE) għandu jitħassar.
               
            Artikolu 2
      It-testi tar-Regolament (KE) Nru 1221/2009 bl-ilsien Islandiż u b’dak Norveġiż, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-14 ta’ Lulju 2012, dment li jkunu saru lill-Kumitat Konġunt taż-ŻEE n-notifiki kollha skont l-Artikolu 103(1) tal-Ftehim (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, it-13 ta’ Lulju 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 270, 4.10.2012, p. 40.
      
         (2)  ĠU L 342, 22.12.2009, p. 1.
      
         (3)  ĠU L 114, 24.4.2001, p. 1.
      
         (4)  ĠU L 247, 17.9.2001, p. 24.
      
         (5)  ĠU L 70, 9.3.2006, p. 63.
      
         (*)  L-ebda rekwiżiti kostituzzjonali ma huma indikati.